Margit Korondi

Margit Korondi (myöh. Plachy, Szalay, o.s. Kronstein, 24. kesäkuuta 1932 Celje, Jugoslavian kuningaskunta – 6. maaliskuuta 2022 Las Vegas, Yhdysvallat) oli unkarilainen telinevoimistelija ja olympiavoittaja. Hän edusti seuratasolla budapestiläistä Vasasia. Korondi osallistui kesäolympialaisiin sekä Helsingissä 1952 että Melbournessa 1956 ja voitti yhteensä kahdeksan mitalia, joista kaksi oli kultaisia, kaksi hopeisia ja neljä pronssisia.

 Elämä ja urheilu-ura 

Korondi voitti Helsingin kesäolympialaisista 1952 kuusi mitalia: kultaa eritasonojapuilta, hopeaa joukkuekilpailusta ja pronssia kahdeksanottelusta, permannolta, puomilta ja yhteisvoimistelusta. Hän oli jo käytännössä lopettanut uransa Helsingin-kisojen jälkeen tapahtuneiden loukkaantumisten vuoksi eikä osallistunut vuoden 1954 MM-kilpailuihin mutta teki kuitenkin paluun Melbournen kesäolympialaisiin 1956 voittaen yhteisvoimistelussa kultaa ja joukkuekilpailussa hopeaa. Korondi ei palannut Melbournen olympiakisoista Unkariin vaan loikkasi ja asui loppuelämänsä Yhdysvalloissa. Hän kuoli Las Vegasissa 89-vuotiaana 6. maaliskuuta 2022 sairasteltuaan pitkäänhttps://www.nemzetisport.hu/egyeb_egyeni/gyasz-elhunyt-korondi-margit-olimpiai-bajnok-tornasz-2888095.Unkarin olympiakomiteaOlympedia

 Lähteet 
 Profiili Unkarin olympiakomitea 


 Viitteet 

 Aiheesta muualla 


Luokka:Unkarilaiset telinevoimistelijat
Luokka:Unkarilaiset olympiavoittajat
Luokka:Vuonna 1932 syntyneet
Luokka:Vuonna 2022 kuolleet